
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1213 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Παράταση εαρινού εξαμήνου διδακτικού έτους 
2005-2006 των τμημάτων του Πανεπιστημίου 

Πατρών. 1 

Παράταση εαρινού εξαμήνου διδακτικού έτους 2005- 
2006 του τμήματος Εικαστικών Τεχνών της Ανώ¬ 
τατης Σχολής Καλών Τεχνών. 2 

Οργανισμός του Ειδικού Νοσοκομείου «ΟΦΘΑΛΜΙΑ¬ 
ΤΡΕΙΟ ΑΘΗΝΩΝ». 3 


ΑΠΟΦΑΣΕΙ Σ 

Αριθμ. 5/74313/Β3 (1) 


Παράταση εαρινού εξαμήνου διδακτικού έτους 2005- 
2006 των τμημάτων του Πανεπιστημίου Πατρών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ.6 του άρθρου 9 του ν. 2083/1992 
(Α' 159) «Εκσυχρονισμός της ανώτατης εκπαίδευσης». 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Τ ις διατάξεις του άρθρου 2 του π.δ. 494/1985 «Περί 
τροποποίησης του π.δ 387/1983 Λειτουργία, Οργάνωση, 
Διοίκηση Πανεπιστημιακών Λεσχών στα Πανεπιστήμια, 
παροχή δωρεάν σίτισης στους φοιτητές αυτών» (Α' 
176). 

4. Τις διατάξεις της παρ. 3 του άρθρου 22 του 
ν. 2362/1995 (Α' 154) «Περί Δημοσίου Λογιστικού κ.λπ.». 

5. Το υπ’ αριθμ. 11781/14.7.2006 έγγραφο της Γραμμα¬ 
τείας Συγκλήτου του Πανεπιστημίου Πατρών. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε την παράταση του εαρινού εξαμήνου δι¬ 
δακτικού έτους 2005-2006 των τμημάτων του Πανεπι¬ 
στημίου Πατρών με λήξη την 21η Ιουλίου 2006. 


1 Σεπτεμβρίου 2006 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. Φ.5/54217/Β3 (2) 

Παράταση εαρινού εξαμήνου διδακτικού έτους 2005- 
2006 του τμήματος Εικαστικών Τεχνών της Ανώτα¬ 
της Σχολής Καλών Τ εχνών. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 9 παρ. 6 του ν. 2083/1992 
(Α' 159) «Εκσυχρονισμός της ανώτατης εκπαίδευσης». 

2. Τ ις διατάξεις του άρθρου 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του π.δ/τος 63/2005 
(Α' 98). 

3. Τ ις διατάξεις του άρθρου 2 του π.δ. 494/1985 (Α' 176) 
«Περί τροποποίησης του π.δ. 387/1983 Λειτουργία, Οργά¬ 
νωση, Διοίκηση, Πανεπιστημιακών Λεσχών στα Πανεπιστή¬ 
μια, παροχή δωρεάν σίτισης στους φοιτητές αυτών». 

4. Τις διατάξεις του άρθρου 22 παρ. 3 του ν. 2362/1995 
(Α' 154) «Περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις». 

5. Το υπ’ αριθμ. 9/23.5.2006 πρακτικό της πρυτανείας 
και το υπ’ αριθμ. 2863/29.5.2006 έγγραφο της συγκλήτου 
πρυτανείας και του τμήματος Εικαστικών Τεχνών της 
Ανώτατης Σχολής Καλών Τ εχνών. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Εγκρίνουμε την παράταση του εαρινού εξαμήνου δι¬ 
δακτικού έτους 2005-2006 του τμήματος Εικαστικών 
Τ εχνών της Ανώτατης Σχολής Καλών Τ εχνών με λήξη 
στις 10.7.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Υ4α/124874/05 (3) 

Οργανισμός του Ειδικού Νοσοκομείου «ΟΦΘΑΛΜΙΑ¬ 
ΤΡΕΙΟ ΑΘΗΝΩΝ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Των άρθρων 6 και 11 του ν. 2889/2001 «Βελτίωση 
και εκσυγχρονισμός του Εθνικού Συστήματος Υγείας 
και άλλες διατάξεις» (ΦΕΚ Α' 37). 

β) Της παρ. 1 του άρθρου 25 του ν. 1397/1983 «Εθνικό 
Σύστημα Υγείας» (ΦΕΚ Α' 143). 

γ) Των παρ. 4 και 5 του άρθρου 34 του ν. 2519/1997 
«Ανάπτυξη και εκσυγχρονισμός του Ε.Σ.Υ., οργάνωση 
των υγειονομικών υπηρεσιών, ρυθμίσεις για το φάρμακο 
και άλλες διατάξεις» (ΦΕΚ Α' 165). 

δ) Του άρθρου 7 του ν. 3329/2005 «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις» (ΦΕΚ Α' 81). 

ε) Του άρθρου 11 του π.δ. 87/1986 «Ενιαίο Πλαίσιο Ορ¬ 
γάνωσης Νοσοκομείων» (ΦΕΚ Α' 32). 

στ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ/τος 63/2005 (Α' 98) και το 
γεγονός ότι από τις διατάξεις της παρούσας απόφα¬ 
σης εκτιμάται ότι η ετήσια δαπάνη που θα απαιτηθεί, 
ανέρχεται στο ποσό των 55.000 ΕΥΡΩ περίπου και θα 
προβλέπεται για τα επόμενα έτη στον κρατικό προϋπο¬ 
λογισμό. Για το τρέχον έτος η προκαλούμενη δαπάνη 
θα προσδιορισθεί και θα δεσμευθεί κατά την έγκριση 
πλήρωσης των συνιστώμενων θέσεων. 

2. Την υπ’ αριθμ. ΔΙΔΚ /Φ. 1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ Β' 527) όπως 
τροποποιήθηκε με την υπ’ αριθμ. 17398/05/13.9.2005 (1284 
Β') όμοια απόφαση. 

3. Την υπ’ αριθμ. 37930/ΔΙΟΕ1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ Β' 
1432), όπως τροποποιήθηκε με την υπ’ αριθμ. 5733/ΔΙΟΕ 
179/13.2.2006 (204 Β') όμοια απόφαση. 

4. Την υπ’ αριθμ. 10/11.11.2005 απόφαση του Διοικητικού 
Συμβουλίου της Α' ΔΥΠΕ ΑΤΤΙΚΗΣ, αποφασίζουμε: 

Άρθρο 1 

ΝΟΜΙΚΗ ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

1. Το Νοσοκομείο «ΟΦΘΑΛΜΙΑΤΡΕΙΟ ΑΘΗΝΩΝ», που 
υπάγεται στις διατάξεις του ν.δ. 2592/1953 «Περί οργα- 
νώσεως της Ιατρικής Αντίληψης» (ΦΕΚ 254 Α'), σύμφωνα 
με το άρθ. 7 του ν. 3329/2005 (ΦΕΚ 81 Α'), αποτελεί 
Νομικό Πρόσωπο Δημοσίου Δικαίου (ΝΠΔΔ) το οποίο 
υπόκειται στον έλεγχο και την εποπτεία του Διοικητή 
της Α' Υγειονομικής Περιφέρειας Αττικής, διέπεται από 
τις διατάξεις του εν λόγου νόμου, ορίζεται ως Ειδικό 
Νοσοκομείο και φέρει την επωνυμία «ΟΦΘΑΛΜΙΑΤΡΕΙΟ 
ΑΘΗΝΩΝ». 


2. Έδρα του Νοσοκομείου είναι η πόλη της Αθήνας 

3. Το Νοσοκομείο έχει δική του σφραγίδα στρογγυλή, η 
οποία αποτελείται από τρεις επάλληλους ομόκεντρους 
κύκλους ως εξής: Εσωτ. ΚύκλοςύΕμβλημα της Ελληνικής 
Δημοκρατίας, β' Κύκλος: Α' ΥΓΕΙΟΝΟΜΙΚΗ ΠΕΡΙΦΕΡΕΙΑ 
ΑΤΤΙΚΗΣ - ΕΙΔΙΚΟ ΝΟΣΟΚΟΜΕΙΟ - ΟΦΘΑΛΜΙΑΤΡΕΙΟ 
ΑΘΗΝΩΝ, έξωτ κύκλος: ΕΛΛΗΝΙΚΗ ΔΗΜΟΚΡΑΤΙΑ. 

Αρθρο 2 

ΣΚΟΠΟΣ 

Σκοπός του Νοσοκομείου είναι: 

1. Η παροχή πρωτοβάθμιας και δευτεροβάθμιας φρο¬ 
ντίδας υγείας, στον πληθυσμό της Α' Υγειονομικής 
Περιφέρειας Αττικής για Οφθαλμολογικές Παθήσεις, 
καθώς και σε ασθενείς που παραπέμπονται από άλλες 
ΔΥΠΕ. Η φροντίδα υγείας παρέχεται ισότιμα σε κάθε 
άτομο ανεξάρτητα από την οικονομική, κοινωνική και 
επαγγελματική του κατάσταση, σύμφωνα με τους κανό¬ 
νες του Εθνικού Συστήματος Υγείας και της Κοινωνικής 
Ασφάλισης. 

2. Η ειδίκευση, η συνεχής εκπαίδευση και η επιμόρ¬ 
φωση ιατρών, νοσηλευτών και άλλων επαγγελμάτων 
υγείας, με την ανάπτυξη και εφαρμογή ανάλογων εκ¬ 
παιδευτικών προγραμμάτων. 

3. Η ανάπτυξη και προαγωγή της έρευνας στον το¬ 
μέα της υγείας. Στην κατεύθυνση αυτή εφαρμόζει και 
αναπτύσσει ερευνητικά προγράμματα και συνεργάζεται 
με άλλους συναφείς φορείς, καθώς και διεθνείς οργα¬ 
νισμούς, επιστημονικά και ερευνητικά κέντρα. 

4. Η συνεργασία με τα νοσηλευτικά ιδρύματα και άλ¬ 
λες μονάδες υγείας της Υγειονομικής Περιφέρειας για 
την ανάπτυξη και αναβάθμιση συνολικά της παρεχόμε¬ 
νης φροντίδας υγείας και ειδικότερα σε ότι αφορά την 
εφαρμογή εκπαιδευτικών προγραμμάτων, καθώς και 
ειδικών προγραμμάτων μελέτης και αξιολόγησης θε¬ 
μάτων, που αφορούν το χώρο της υγείας, στη Α' ΔΥΠΕ 
ΑΤΤΙΚΗΣ σύμφωνα με τις διατάξεις του ν. 3329/2005 
«Εθνικό Σύστημα Υγείας και Κοινωνικής Αλληλεγγύης 
και λοιπές διατάξεις», με τις οποίες ορίζεται ο τρόπος 
νοσηλευτικής, επιστημονικής, εκπαιδευτικής και λειτουρ¬ 
γικής διασύνδεσης. 

5. Εφαρμογή νέων μεθόδων και μορφών περίθαλψης, 
με στόχο την αποτελεσματική προώθηση της υγείας 
των πολιτών. 

6. Η ανάπτυξη διαδικασιών που διευκολύνουν τους 
στρατηγικούς στόχους που τίθενται από το Υπουργείο 
Υγείας και Κοινωνικής Αλληλεγγύης, την Α' Υ.ΠΕ ΑΤΤΙ¬ 
ΚΗΣ και το Διοικητικό Συμβούλιο του Νοσοκομείου. 

Άρθρο 3 

ΟΡΓΑΝΑ ΔΙΟΙΚΗΣΗΣ 

Τα όργανα διοίκησης του Νοσοκομείου είναι: 

1. Το Διοικητικό Συμβούλιο, που λειτουργεί με βάση 
τις διατάξεις του άρθρου 7 του ν. 3329/2005. 

2. Ο Διοικητής (ο οποίος έχει τις αρμοδιότητες που 
αναφέρονται ιδίως στο άρθρο 7 παρ. 7, 8 και 9 του 
ν. 3329/2005). 

Αρθρο 4 

ΔΥΝΑΜΗ ΚΡΕΒΑΤΙΩΝ 

Η συνολική δύναμη του νοσοκομείου ορίζεται σε εξή¬ 
ντα (60) οργανικές κλίνες. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16291 


Αρθρο 5 

ΔΙΑΚΡΙΣΗ ΥΠΗΡΕΣΙΩΝ 

1. Το Νοσοκομείο απαρτίζεται από τις ακόλουθες Ορ¬ 
γανικές Μονάδες ως εξής: 

α. ΥΠΗΡΕΣΙΕΣ 
αα) Ιατρική 
ββ) Νοσηλευτική 
γγ) Διοικητική - Οικονομική 
δδ) Τεχνική - Ξενοδοχειακή 
β. ΑΥΤΟΤΕΛΕΣ ΤΜΗΜΑ 
Οργάνωσης και πληροφορικής 
γ. ΕΙΔΙΚΟ ΓΡΑΦΕΙΟ 
Γραφείο Υποδοχής Ασθενών 

2. Κάθε Υπηρεσία, Αυτοτελές Τμήμα και Ειδικό Γ ραφείο 
έχει τη δική του ιεραρχική διάρθρωση και συγκρότηση. 
Το αυτοτελές Τμήμα Οργάνωσης και πληροφορικής και 
το Γ ραφείο Υποδοχής Ασθενών υπάγονται απευθείας 
στο Διοικητή του Νοσοκομείου. 

Αρθρο 6 

ΔΙΑΡΘΡΩΣΗ ΙΑΤΡΙΚΗΣ ΥΠΗΡΕΣΙΑΣ 

1. Η Ιατρική Υπηρεσία αποτελεί Διεύθυνση και διαρ¬ 
θρώνεται σε Τομείς, στους οποίους λειτουργούν τμήμα¬ 
τα κατά ειδικότητα και ειδικές μονάδες που υπάγονται 
οργανικά στα τμήματα, καθώς και τμήμα διατομεακού 
επιπέδου και λοιπά τμήματα ως εξής: 

Α. ΤΟΜΕΙΣ 

α) Χειρουργικός με δυναμικότητα 60 κλινών 

β) Εργαστηριακός 

αα) Χειρουργικός Τομέας Τμήματα: 

1. Οφθαλμολογικό Α' 

2. Οφθαλμολογικό Β' 

3. ΑναισθησιολογικόΜονάδες: 

α) Μονάδα Εντατικής Θεραπείας (ΜΕΘ) 
β) Μονάδα Μεταναισθητικής Αυξημένης Φροντίδας 
(Μ.Μ.Α.Φ.) 

ββ) Εργαστηριακός Τομέας Τμήματα 
Μικροβιολογικό - Βιοχημικό Φαρμακευτικό 
Β. ΔΙΑΤΟΜΕΑΚΟ ΤΜΗΜΑ 
Επειγόντων Περιστατικών 
Γ. ΛΟΙΠΑ ΤΜΗΜΑΤΑ 

• Διαιτολογίας - Διατροφής 

• Παραϊατρικού Προσωπικού 

2. Στο Νοσοκομείο λειτουργούν εξωτερικά ιατρεία, με 
ιατρούς των αντίστοιχων ειδικοτήτων των τομέων. Ο 
αριθμός των εξωτερικών ιατρείων για κάθε ειδικότητα 
καθορίζεται με αποφάσεις του Διοικητή, ύστερα από 
εισήγηση του Διευθυντή Ιατρικής Υπηρεσίας. 

3. Η Μονάδα Μεταναισθητικής Αυξημένης Φροντίδας 
(Μ.Μ.Α.Φ) λειτουργεί σύμφωνα με τις διατάξεις της υπ’ 
αριθμ. Υ4α/3592/96 (ΦΕΚ 1044/τ. Β71997) υπουργικής 
απόφασης «Καθορισμός (ελάχιστων) ορίων προδιαγρα¬ 
φών για Ασφαλή Χορήγηση Αναισθησίας», όπως αυτή 
ισχύει κάθε φορά. 

Αρθρο 7 

ΔΙΑΡΘΡΩΣΗ ΝΟΣΗΛΕΥΤΙΚΗΣ ΥΠΗΡΕΣΙΑΣ 

1. Η Νοσηλευτική Υπηρεσία αποτελεί Διεύθυνση και 
διαρθρώνεται σε δύο (2) Νοσηλευτικά Τμήματα, που 
καλύπτουν τα ιατρικά τμήματα και τις μονάδες τουχει- 
ρουργικού τομέα, τα εξωτερικά Ιατρεία, τα χειρουργεία 


και το διατομεακό τμήματων επειγόντων περιστατικών 
της Ιατρικής Υπηρεσίας. 

2. Στο Νοσοκομείο συνιστάται Νοσηλευτική Επιτροπή 
κατά τα οριζόμενα στιςδιατάξεις του άρθρου 115 του 
ν. 2071/1992 (123 Α'), η οποία αποτελείται από: 

α. Τον Προϊστάμενο/η της Νοσηλευτικής Υπηρεσίας, 
ως Πρόεδρο. 

β.'Ενα (1) Προϊστάμενο Τμήματος από κάθε νοσηλευ¬ 
τικό τομέα. 

γ.'Ενα (1) νοσηλευτή τμήματος από κάθε νοσηλευτικό 
τομέα. 

Άρθρο 8 

ΔΙΑΡΘΡΩΣΗ ΔΙΟΙΚΗΤΙΚΗΣ - 
ΟΙΚΟΝΟΜΙΚΗΣ ΥΠΗΡΕΣΙΑΣ 

1. Η Διοικητική - Οικονομική Υπηρεσία αποτελεί Δι¬ 
εύθυνση και διαρθρώνεται σε τμήματα και αυτοτελή 
Γ ραφεία ως ακολούθως: 

Α. Τ μήματα 

α) Διαχείρισης Ανθρώπινου Δυναμικού 

β) Γραμματείας 

γ) Οικονομικού 

Β. ΑΥΤΟΤΕΛΗ ΓΡΑΦΕΙΑ 

α) Επιστασίας 

β) Ιματισμού 

γ) Γ ραμματείας Εξωτερικών Ιατρείων και Επειγόντων 
Περιστατικών 
δ) Κίνησης Ασθενών 

Άρθρο 9 

ΔΙΑΡΘΡΩΣΗ ΤΕΧΝΙΚΗΣ - 
ΞΕΝΟΔΟΧΕΙΑΚΗΣ ΥΠΗΡΕΣΙΑΣ 

Η Τεχνική - Ξενοδοχειακή Υπηρεσία σύμφωνα με το 
αρθ. 18 του 2519/1997 αποτελεί Διεύθυνση και διαρθρώ¬ 
νεται στα παρακάτω τμήματα: 

1. Τμήμα Τεχνικού 

2. Τμήμα Βιοϊατρικής Τεχνολογίας 

Αρθρο 10 

ΑΡΜΟΔΙΟΤΗΤΕΣ ΙΑΤΡΙΚΗΣ ΥΠΗΡΕΣΙΑΣ 

Οι αρμοδιότητες της Ιατρικής Υπηρεσίας του Νοσο¬ 
κομείου ορίζονται ως ακολούθως: 

1. Αρμοδιότητες της Ιατρικής Υπηρεσίας: 
α. Η προώθηση και προαγωγή της υγείας, 
β. Η εκπαίδευση του προσωπικού που στελεχώνει την 
υπηρεσία. 

γ. Η παροχή υπηρεσιών υγείας, 
δ. Ο προγραμματισμός και ο έλεγχος των παρεχόμε¬ 
νων υπηρεσιών υγείας. 

ε. Η κατάρτιση πρωτοκόλλων για την παροχή και ανά¬ 
πτυξη των παρεχόμενων ιατρικών υπηρεσιών από τη 
Διεύθυνση, τους Τομείς και τα Τμήματα, 
στ. Η οργάνωση και προώθηση της έρευνας, 
ζ. Η συνεργασία με τις άλλες υπηρεσίες του νοσο¬ 
κομείου για την συνεχή βελτίωση των παρεχόμενων 
υπηρεσιών υγείας. 

η. Η εποπτεία της εφημερίας και της αποτελεσματικής 
λειτουργίας των νοσοκομειακών κλινών καθώς και η 
επιστημονική εποπτεία της λειτουργίας των Εξωτερικών 
Ιατρείων, του Τμήματος Επειγόντων Περιστατικών και 
των Χειρουργείων. 

θ. Η συνεργασία με τις άλλες υπηρεσίες του νοσοκο- 

μείου για τη συνεχή βελτίωση των παρεχόμενων υπη¬ 
ρεσιών υγείας. 

2. Αρμοδιότητες του Φαρμακευτικού Τμήματος: 

Ο προγραμματισμός προμηθειών, η φύλαξη, η ταξινόμηση, 
η παρασκευή ιδιοσκευασμάτων, ο έλεγχος, η χορήγηση, η 
διανομή, η διακίνηση και διαχείριση του φαρμακευτικού 
και λοιπού υλικού αρμοδιότητας του Ε.Ο.Φ. Η ευθύνη του 
επιστημονικού ελέγχου του συνταγολογίου, η εκτέλεση 
οποιοσδήποτε συνταγής που θα ζητήσει το ιατρικό τμήμα, 
καθώς και ο έλεγχος των προς εκτέλεση συνταγών. Η 
συγκρότηση, οργάνωση και λειτουργία του νοσοκομειακού 
φαρμακείου καθορίζονται λεπτομερώς στο άρθρο 4 του 
π.δ. 108/1993 (ΦΕΚ Α' 50) όπως αυτό ισχύει κάθε φορά. 

3. Αρμοδιότητες του Τμήματος Παραϊατρικού Προ¬ 
σωπικού: 

Η ευθύνη των δραστηριοτήτων του προσωπικού των 
κλάδων Ιατρικών Εργαστηρίων, Χειριστών Ιατρικών Συ¬ 
σκευών, καθώς και λοιπών Επιστημόνων των κλάδων 
υγείας σε ότι αφορά την οργάνωση, τον προγραμματισμό 
και την εκτέλεση Ιατρικών και Νοσηλευτικών πράξεων. 

4. Αρμοδιότητες του Τμήματος Διαιτολογίας - Δια¬ 
τροφής: 

Φροντίζει για την σύνταξη και τον έλεγχο των καθημε¬ 
ρινών διατροφικών αναγκών των εσωτερικών ασθενών 
καθώς για την πληροφόρηση των ασθενών των εξωτε¬ 
ρικών ιατρείων που έχουν ανάγκη από διαιτητική αγωγή. 
Στο τμήμα αυτό εντάσσονται επίσης οι επιστημονικές, 
οργανωτικές, εκπαιδευτικές και διοικητικές δραστηρι¬ 
ότητες όλων όσων απασχολούνται με τα τρόφιμα από 
την προμήθεια μέχρι την κατανάλωση τους. 

Αρθρο 11 

ΑΡΜΟΔΙΟΤΗΤΕΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 

Οι αρμοδιότητες της Νοσηλευτικής Υπηρεσίας ορίζο¬ 
νται ως ακολούθως: 

α. Η παροχή νοσηλευτικής φροντίδας στους ασθενείς, 
σύμφωνα με τους κανόνες και τα διδάγματα της Νο¬ 
σηλευτικής Επιστήμης στο πλαίσιο των κατευθύνσεων 
των υπευθύνων σε κάθε περίπτωση ιατρών. 

β. Η προώθηση και προαγωγή της νοσηλευτικής επι¬ 
στήμης, της συνεχιζόμενης εκπαίδευσης, επιμόρφωσης 
και της έρευνας στον τομέα αυτό. 

γ. Ο προγραμματισμός και ο έλεγχος του προσωπικού 
και των παρεχομένων υπηρεσιών. 

δ. Η τήρηση των αρχών λειτουργίας του Νοσοκομείου 
όπως καθορίζονται από διατάξεις νόμων, Π.Δ, τον εσωτερικό 
κανονισμό λειτουργίας του νοσοκομείου και τις αποφάσεις 
του Διοικητικού Συμβουλίου και του Διοικητού αυτού. 

ε. Η συνεργασία με τις άλλες υπηρεσίες του νοσο¬ 
κομείου. 

Αρθρο 12 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ - 
ΟΙΚΟΝΟΜΙΚΗΣ ΥΠΗΡΕΣΙΑΣ 

Οι αρμοδιότητες της Διοικητικής Υπηρεσίας κατά Τμή¬ 
μα και Αυτοτελές Γ ραφείο ορίζονται ως ακολούθως: 

1. Τμήμα Διαχείρισης Ανθρώπινου Δυναμικού 
α. Φροντίζει για τη βέλτιστη διοίκηση και ανάπτυξη 
του ανθρώπινου δυναμικού. 

β. Χειρίζεται κάθε θέμα που έχει σχέση με την υπηρε¬ 
σιακή κατάσταση του προσωπικού του Νοσοκομείου, 
γ. Είναι υπεύθυνο για την τήρηση αρχείου των εργα¬ 


ζομένων στο νοσοκομείο, των συνταξιοδοτήσεων, των 
απολύσεων και των προσλήψεων. 

δ. Είναι υπεύθυνο για την τήρηση του αρχείου, για τις 
βάρδιες, πάσης φύσεως άδειες, εφημερίες, υπερωρίες 
όλου του προσωπικού και την έγκριση τους σε συνερ¬ 
γασία με τις αντίστοιχες διευθύνσεις. 

ε. Είναι υπεύθυνο για τον διοικητικό έλεγχο των αδει¬ 
ών ασθένειας και των άλλων κατηγοριών αδειών όλου 
του προσωπικού και την αρχειοθέτηση τους. 

στ. Καταρτίζει και παρακολουθεί προγράμματα, εκ¬ 
παίδευσης, επιμόρφωσης κα έρευνας προσωπικού σε 
συνεργασία με το αρμόδιο τμήμα. 

2. Τμήμα Γραμματείας 

α. Είναι υπεύθυνο για την γραμματειακή υποστήριξη 
όλων των ιατρικών και νοσηλευτικών τμημάτων και μο¬ 
νάδων του νοσοκομείου. 

β. Έχει την ευθύνη παροχής πληροφοριών γενικής 
φύσεως προς το κοινό και τους ασθενείς. 

γ. Είναι υπεύθυνο για την διατήρηση αρχείου, την 
τήρηση του γενικού πρωτοκόλλου και την διακίνηση 
της αλληλογραφίας (και της ηλεκτρονικής). 

δ. Βεβαιώνει το γνήσιο της υπογραφής και επικυρώνει 
αντίγραφα. 

3. Τμήμα Οικονομικού 
Είναι υπεύθυνο: 

α. Για όλες τις λογιστικές δραστηριότητες, την τήρη¬ 
ση της φορολογικής νομοθεσίας, την παρακολούθηση 
παγίων και αποσβέσεων, 
β. Γ ια την είσπραξη των ληξιπρόθεσμων χρεών, 
γ. Γ ια την διατήρηση των αποδεικτικών στοιχείων της 
πιστωτικής πολιτικής. 

δ. Γ ια τη διαχείριση των χρημάτων του νοσοκομείου, 
ε. Γ ια την έκδοση περιοδικών αναφορών της ταμιακής 
ρευστότητας του νοσοκομείου, τα ισοζύγια εσόδων, 
εξόδων και υλικών. 

στ. Γ ια τον προγραμματισμό των πληρωμών του νο¬ 
σοκομείου, για τις συναλλαγές με τις τράπεζες, ασφα¬ 
λιστικούς οργανισμούς και προμηθευτές. 

ζ. Γ ια τις πληρωμές και τις εισπράξεις. Εκδίδει τις 
επιταγές. 

η. Για την προετοιμασία της μισθοδοσίας του προ¬ 
σωπικού, την έκδοση και τον έλεγχο των καταστάσεων 
μισθοδοσίας. 

θ. Γ ια τη σύνταξη του οικονομικού σχεδιασμού - προ¬ 
ϋπολογισμού, τον έλεγχο παρακολούθησης του, καθώς 
και τον απολογισμό κατά μήνα και έτος. 

ι. Για την κοστολόγηση ανά ιατρική πράξη και τη σύνταξη 
και παρακολούθηση των τμηματικών προϋπολογισμών. 

ια. Για τον έλεγχο των αναλώσεων και των αποθεμά¬ 
των των αναλωσίμων υλικών και των φαρμάκων. 

ιβ. Εκδίδει μηνιαίες αναφορές για τα οικονομικά στοι¬ 
χεία του νοσοκομείου. 

ιγ. Συντάσσει εκθέσεις με το λειτουργικό απολογισμό 
του νοσοκομείου. 

ιδ. Εκπονεί τις μελέτες επενδύσεων (οικονομικό μέρος), 
ιε. Γ ια τήρηση του μητρώου προμηθευτών, 
ιστ. Γ ια σύνταξη του ενιαίου Προγράμματος Προμηθειών, 
ιζ. Για διεκπεραίωση των διαγωνισμών και κατάρτισης 
των συμβάσεων. 

ιη. Γ ια διενέργεια όλων των προμηθειών αναλώσιμου 
και μη υλικού. 

ιθ. Για οργάνωση και λειτουργία των αποθηκών του Νοσο¬ 
κομείου, γενικού, υγειονομικού, τεχνικού και άλλου υλικού. 

κ. Διεξάγει περιοδικές και ετήσιες απογραφές. 
κα. Παραλαμβάνει και χρεώνει κάθε αναλώσιμο και 
μη υλικό. 

4. Αυτοτελές Γραφείο Επιστασίας 

α. Μεριμνά για τον καθαρισμό, ευπρεπισμό και την 
καλή εμφάνιση του νοσοκομείου. 

β.Έχει την ευθύνη για την εκτέλεση των γενικών εργασιών 
και των μεταφορών εντός και εκτός του Νοσοκομείου. 
γ.'Εχει την ευθύνη του τηλεφωνικού κέντρου. 
δ.'Εχει την ευθύνη ασφάλειας του προσωπικού, των 
επισκεπτών και νοσηλευομένων στο νοσοκομείο, καθώς 
και της φύλαξης των κτιρίων, και του πάσης φύσεως 
εξοπλισμού του νοσοκομείου. 

5. Αυτοτελές Γ ραφείο Ιματισμού 

α. Μεριμνά για την εξασφάλιση και τη συντήρηση του 
αναγκαίου ιματισμού για τις ανάγκες του νοσοκομείου. 

β. Ευθύνεται για τη διαχείριση, τον καθαρισμό, την εν 
γένει συντήρηση και ανανέωση του ιματισμού, στολών 
προσωπικού, κλινοσκεπασμάτων, καθώς και για τη φύ¬ 
λαξη, επιδιόρθωση και διανομή τους. 

6. Αυτοτελές Γραφείο Γραμματείας Εξωτερικών Ια¬ 
τρείων και Επειγόντων Περιστατικών (ΤΕΠ) 

α. Είναι υπεύθυνο για την γραμματειακή υποστήριξη 
των τακτικών εξωτερικών ιατρείων, των απογευματινών 
εξωτερικών ιατρείων και του Τμήματος Επειγόντων Πε¬ 
ριστατικών (ΤΕΠ). 

β. Φροντίζει για την υποδοχή και την εξυπηρέτηση 
σ’ αυτά των πολιτών. Τηρεί τα αρχεία και τα βιβλία 
κίνησης των εξωτερικών ιατρείων και του Τμήματος 
Επειγόντων Περιστατικών (ΤΕΠ) και καταγράφει την 
επίσκεψη των ασθενών. 

γ. Ρυθμίζει την σειρά προσέλευσης των πολιτών και προ¬ 
γραμματίζει την επανεξέταση τους με προσυνεννόηση. 

δ. Χορηγεί πιστοποιητικά στους ενδιαφερομένους 
μετά από υποβολή σχετικής αίτησης τους. 

ε. Βεβαιώνει το γνήσιο της υπογραφής και επικυρώνει 
αντίγραφα. 

στ. Φροντίζει για την είσπραξη των ανάλογων εσόδων, 
ζ. Έχει την ευθύνη της φύλαξης και αρχειοθέτησης 
των ιατρικών φακέλων όλων των ασθενών. 

7. Αυτοτελές Γ ραφείο Κίνησης Ασθενών 

α. Φροντίζει για την έκδοση εισιτηρίων, την εισαγωγή 
των ασθενών, την έκδοση εξιτηρίων και την τήρηση 
καταλόγου αναμονής εισαγωγής. 

β. Τηρεί αρχείο κενών κλινών και ενημερώνει τους 
ασθενείς για την εισαγωγή τους σύμφωνα με τη σειρά 
στον κατάλογο αναμονής. 

γ. Φροντίζει για τη λογιστική παρακολούθηση του 
λογαριασμού των νοσηλευομένων, τη χρέωση δαπανών 
νοσηλείας και την έκδοση των δελτίων παροχής υπηρε¬ 
σιών και λοιπών παραστατικών στοιχείων. Μεριμνά για 
την τήρηση και ενημέρωση των ιατρικών φακέλων. 

δ. Βεβαιώνει το γνήσιο της υπογραφής και επικυρώνει 
αντίγραφα. 

Άρθρο 13 

ΑΡΜΟΔΙΟΤΗΤΕΣ ΤΕΧΝΙΚΗΣ - 
ΞΕΝΟΔΟΧΕΙΑΚΗΣ ΥΠΗΡΕΣΙΑΣ 
Οι αρμοδιότητες της Τεχνικής - Ξενοδοχειακής Υπη¬ 
ρεσίας κατά τμήμα είναι οι εξής: 

1. Τμήμα Τεχνικό. 

α. Επιμελείται τη συντήρηση και τις επισκευές όλων των 
οικοδομικών στοιχείων των κτιρίων του νοσοκομείου, των 
μονώσεων, των δαπέδων και τον κάθε μορφής ξενοδοχεια¬ 


κού τύπου εξοπλισμό του νοσοκομείου, καταβάλλοντος ιδιαί¬ 
τερη φροντίδα για την εξασφάλιση όλων των απαραίτητων 
διευκολύνσεων και της προσβασιμότητας των ΑΜΕΑ. 

β.Έχει την ευθύνη της συντήρησης του περιβάλλοντος 
χώρου είτε αναφέρεται σε περιοχές με φύτευση είτε σε 
χώρους στάθμευσης, φροντίζοντας για την εξασφάλιση 
της προσβασιμότητας των ΑΜΕΑ. 

γ. Διατηρεί πλήρες αρχείο κλειδιών και αναπαράγει 
τον απαιτούμενο αριθμό ύστερα από έγκριση των υπερ- 
κειμένων οργάνων. 

δ. Καταρτίζει μελέτες για την εκτέλεση έργων, επιβλέπει 
την εκτέλεση τους, σύμφωνα με τις εκάστοτε ισχύουσες 
διατάξεις, και έχει την ευθύνη για την παραλαβή τους. 

ε. Συντάσσει και ενημερώνει κατ’ έτος τον σχεδίασμά 
επέκτασης και αναβάθμισης της τεχνικής υποδομής και 
του εξοπλισμού του νοσοκομείου. Τα στοιχεία αυτά 
υποβάλει στο Τμήμα Οικονομικού για να ληφθούν υπόψη 
για την κατάρτιση του προϋπολογισμού και του σχεδίου 
ανάπτυξης του νοσοκομείου. 

στ.Έχει την ευθύνη της εκτέλεσης έργων ανάπτυξης, 
συντήρησης και διαρκούς βελτίωσης των μηχανολο¬ 
γικών, ηλεκτρικών και ψυκτικών εγκαταστάσεων του 
Νοσοκομείου και την προμήθεια του απαραίτητου εξο¬ 
πλισμού και υλικών. 

ζΈχει την ευθύνη για την ομαλή λειτουργία των ηλεκτρο¬ 
λογιών εγκαταστάσεων, παροχής αερίων, των εγκαταστά¬ 
σεων παροχής νάρκωσης στα χειρουργεία και γενικά για την 
ομαλή λειτουργία των τεχνολογικών εγκαταστάσεων. 

η. Επιμελείται την καλή λειτουργία, τις επισκευές και 
τη συντήρηση του τηλεφωνικού κέντρου και των τηλε¬ 
φωνικών συσκευών, των μεγαφωνικών εγκαταστάσεων, 
των εγκαταστάσεων παραγωγής και διανομής τηλεοπτι¬ 
κού σήματος, των εγκαταστάσεων ενδοεπικοινωνίας και 
κλήσης του προσωπικού, των εγκαταστάσεων τηλεχει¬ 
ρισμού και ελέγχου φωτισμού, της πυρασφάλειας. 

θ. Επιμελείται την καλή λειτουργία και συντήρηση των 
εφεδρικών γεννητριών του νοσοκομείου. 

ι. Επιμελείται και συντηρεί τις εγκαταστάσεις γειώσεων 
και αλεξικέραυνου. Φροντίζει για την αξιόπιστη λειτουργία 
των συστημάτων πυρανίχνευσης και πυρασφάλειας. 

κ. Παρακολουθεί κι ελέγχει την ομαλή διανομή ηλε¬ 
κτρικής ενέργειας στο νοσοκομείο σε 24ωρη βάση. 

λ. Έχει την ευθύνη συντήρησης των οχημάτων του 
νοσοκομείου. 

μ. Είναι υπεύθυνο για την εφαρμογή της ενεργειακής 
πολιτικής που ακολουθεί το νοσοκομείο. Παρακολουθεί 
τις καταναλώσεις ενέργειας και καυσίμων και συντάσσει 
μελέτες βελτιστοποίησης της απόδοσης των ενεργεια¬ 
κών συστημάτων του νοσοκομείου. 

2. Τμήμα Βιοϊατρικής Τεχνολογίας 
Είναι υπεύθυνο για: 

α. Την ορθολογική χρήση και την ομαλή λειτουργία 
της τεχνικής υποστήριξης του ιατρικού εξοπλισμού του 
νοσοκομείου και των αναλωσίμων γί αυτά υλικών. 

β. Τη διασφάλιση της ποιότητας των υπηρεσιών με 
βάση διεθνή πρότυπα και κανόνες ασφάλειας. 

γ. Τη διασφάλιση της ασφαλούς και αποδοτικής λειτουργί¬ 
ας των μηχανημάτων και την εφαρμογή των διεθνών κανό¬ 
νων ασφάλειας και προστασίας των ασθενών και του προ¬ 
σωπικού συμπεριλαμβανομένης και της ακτινοθεραπείας. 

δ. Τη διενέργεια προληπτικής και επισκευαστικής συντή¬ 
ρησης μηχανημάτων ιατρικού εξοπλισμού, τη σύνταξη και 
την επίβλεψη τήρησης των συμβολαίων συντήρησης. 

ε. Την παρακολούθηση των τεχνολογικών εξελίξεων 
στην βιοϊατρική τεχνολογία και τη μελέτη ένταξη τους 
στο νοσοκομείο. 

στ. Την εισήγηση προμήθειας νέου εξοπλισμού καθώς 
και την ανανέωση του υπάρχοντος. 

ζ. Τη διαχείριση και διερεύνηση δυσμενών περιστατικών 
που σχετίζονται με τον ιατροτεχνολογικό εξοπλισμό. 

η. Την ενημέρωση και εκπαίδευση του προσωπικού του 
Νοσοκομείου στην ασφαλή και αποδοτική λειτουργία 
του ιατροτεχνολογικού εξοπλισμού και την επιμόρφωση 
του προσωπικού του Τμήματος σε θέματα συντήρησης 
των ιατρικών μηχανημάτων. 

θ. Την καταγραφή, αρχειοθέτηση και παρακολούθηση 
του εξοπλισμού και την τεχνολογική υποστήριξη των 
αναλογών ερευνητικών προγραμμάτων. 

Άρθρο 14 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ 
ΤΜΗΜΑΤΟΣ ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 
Οι αρμοδιότητες του τμήματος είναι: 

1. Ο χειρισμός όλων των θεμάτων οργάνωσης των 
Υπηρεσιών του Νοσοκομείου. 

2. Η μελέτη, υπόδειξη και παρακολούθηση εφαρμογής 
μέτρων για την απλούστευση γραφειοκρατικών τύπων 
και διαδικασιών και την κατάργηση περιττών διατυπώσε¬ 
ων, σε συνεργασία με τις κατ’ αντικείμενο Υπηρεσίες του 
Νοσοκομείου, καθώς και η εφαρμογή συστήματος διοίκη¬ 
σης με στόχους και μέτρηση της αποδοτικότητας. 

3. Η εγκατάσταση κάθε νέας εφαρμογής πληροφορι¬ 
κής και η έναρξη λειτουργίας της. 

4. Η διαχείριση της κάθε εφαρμογής από συστηματι¬ 
κής και λειτουργικής πλευράς. 

5. Η εκπαίδευση του προσωπικού του νοσοκομείου σε 
θέματα συστημάτων πληροφορικής και η αποτελεσμα¬ 
τική εκμετάλλευση των συστημάτων πληροφορικής. 

6. Η συνεχής παρακολούθηση των νέων τεχνολογιών 
και η αξιολόγηση της δυνατότητας αξιοποίησης τους 
από το Νοσοκομείο. 

7. Οι περιοδικές και ετήσιες εκθέσεις λειτουργίας. 

8. Η διαχείριση και λειτουργία του πληροφορικού 
εξοπλισμού, την βελτιστοποίηση της αξιοποίησης του 
εξοπλισμού σε συνάρτηση και με τις εφαρμογές που 
λειτουργούν σε κάθε τμήμα του εξοπλισμού. 

9. Η εγκατάσταση και συντήρηση τοπικού ή ευρύτερου 
δικτύου υπολογιστών. 

10. Η διαχείριση της πρόσβασης των χρηστών στο 
δίκτυο. 

11. Η διαχείριση της επικοινωνίας του εσωτερικού δι¬ 
κτύου με εξωτερικά δίκτυα. 

12. Η προστασία του δικτύου και την αριστοποίηση 
των πόρων του δικτύου, (δίσκων, κλπ). 

13. Η διαχείριση της απόδοσης του δικτύου και τη 
σχεδίαση της επέκτασης του δικτύου. 

14. Η κατάρτιση μελετών και τεχνικών προδιαγραφών 
για την προμήθεια εξοπλισμού πληροφορικής (Η/Υ, 5ΆΛ/, 
3Υ8ΤΕΜ 5/\Λ/ κ.λπ.). 

15. Αναπτύσσει περιορισμένης έκτασης εφαρμογές για: 
α.Την επέκταση της λειτουργικότητας του δικτύου 

και των υποσυστημάτων της ιατρικής και διοικητικής 
υπηρεσίας. 

β. Την προσαρμογή ειδικών πακέτων λογισμικού, για 
περιορισμένης έκτασης εφαρμογές, 
γ. Την παρακολούθηση των δεικτών ιατρο-νοσηλευ- 


τικής και διοικητικο-οικονομικής λειτουργίας του νο¬ 
σοκομείου. 

δ. Την πρόσβαση στο διαδίκτυο. 

16. Καταρτίζει το Στρατηγικό Πλάνο Πληροφορικής, 
με βάση τους γενικότερους στρατηγικούς στόχους του 
Νοσοκομείου, αλλά και τις ειδικότερες λειτουργικές 
ανάγκες του. 

17. Παρακολουθεί την υλοποίηση του Στρατηγικού 
Πλάνου και ενημερώνεται για την πορεία των έργων 
πληροφορικής, των τυχόν προβλημάτων ή καθυστερή¬ 
σεων ή ακόμη και για τυχόν αποκλίσεις από τον αρχικά 
προβλεπόμενο προϋπολογισμό έργων. 

18. Υποβάλλει και δέχεται προτάσεις προς και από τα 
αρμόδια τμήματα για την εκπόνηση των μελετών και την 
παρακολούθηση των διαδικασιών που σχετίζονται με την 
εγκατάσταση των νέων συστημάτων πληροφορικής. 

19. Είναι υπεύθυνο για τη λήψη και γενικά τη συλλογή 
πληροφοριών από τα διάφορα υποσυστήματα του νοσο¬ 
κομείου για την διοίκηση και την ιατρική υπηρεσία. 

Αρθρο 15 
ΑΡΜΟΔΙΟΤΗΤΕΣ 

ΕΙΔΙΚΟΥ ΓΡΑΦΕΙΟΥ ΥΠΟΔΟΧΗΣ ΑΣΘΕΝΩΝ 

Το Ειδικό Γ ραφείο Υποδοχής Ασθενών οργανώνεται και 
λειτουργεί σύμφωναμε τις διατάξεις της παρ. 4 του άρθρου 
6 του ν. 2889/2001 και τις σχετικέςεγκυκλίους ή αποφάσεις 
του Υπουργείου Υγείας και Κοινωνικής Αλληλεγγύης, για 
την υποδοχή, καθοδήγηση, υποβοήθηση και πληροφόρηση 
των προσερχόμενων ασθενών και των συνοδών τους για 
τους κανόνες λειτουργίας του Νοσοκομείου. 

Αρθρο 16 

ΘΕΣΕΙΣ ΠΡΟΣΩΠΙΚΟΥ 

Οι θέσεις προσωπικού του ειδικού Νοσοκομείου 
«Οφθαλμιατρείο Αθηνών » διακρίνονται ως εξής: 

1. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

- Μία (1) οργανική θέση της κατηγορίας ειδικών θέσε¬ 
ων του άρθρου 79 του ν. 2683/1999, όπως έχει τροπο¬ 
ποιηθεί και ισχύει με βαθμό Τ η οποία καταλαμβάνεται 
από το Διοικητή του Νοσοκομείου. 

- Μία Θέση ειδικού επιστημονικού προσωπικού, με 
σχέση εργασίας ιδιωτικού δικαίου, ορισμένου χρόνου, 
διάρκειας ενός (1) έτους, σύμφωνα με τις διατάξεις της 
παρ. 10 του άρθρου 7 του ν. 3329/2005. 

2. ΘΕΣΕΙΣ ΙΑΤΡΙΚΗΣ ΥΠΗΡΕΣΙΑΣ 

Η Ιατρική Υπηρεσία στελεχώνεται: 

α) Από γιατρούς που κατέχουν θέσεις του κλάδου 
γιατρών ΕΣΥΚΑ που συνιστώνται σύμφωνα με τις δια¬ 
τάξεις του άρθρου 25 του ν. 1397/1983 όπως αυτό ισχύει, 
του Υπουργείου Υγείας και Κοιν. Αλληλεγγύης και κα- 
τανέμονται στο Νοσοκομείο αυτό κατά ειδικότητα και 
βαθμό όπως παρακάτω: 


ΕΙΔΙΚΟΤΗΤΑ 

ΒΑΘΜΟΣ 

ΣΥΝΟΛΟ 


Δ/ΝΤΗΣ 

ΕΑ' 

ΕΒ' 


ΠΑΘΟΛΟΓΙΑΣ 


1 


1 

ΚΑΡΔΙΟΛΟΓΙΑΣ 



1 

1 

ΟΦΘΑΛΜΟΛΟΓΙΑΣ 

2 

3 

9 

14 

ΑΝΑΙΣΘΗΣΙΟΛΟΠΑΣ 

1 

1 


2 

ΙΑΤΡΙΚΗΣ ΒΙΟΠΑΘΟΛΟΓΙΑΣ 


1 


1 

ΣΥΝΟΛΟ 

3 

6 

10 

19 

β) Από ειδικευόμενους γιατρούς που τοποθετούνται 
σε θέσεις ειδικευόμενων γιατρών που έχουν συσταθεί 
με οποιονδήποτε τρόπο μέχρι την δημοσίευση της από¬ 
φασης αυτής ή συνιστώνται σύμφωνα με τις διατάξεις 
που ισχύουν κάθε φορά. 

γ) Από λοιπούς επιστήμονες που προσφέρουν υπη¬ 
ρεσίες συναφείς με το έργο της ιατρικής υπηρεσίας 
και λοιπό προσωπικό των παρακάτω ανά κατηγορία 
κλάδων, σε καθένα από τους οποίους οι αντίστοιχες 
θέσεις ορίζονται ως εξής: 

I. ΚΑΤΗΓΟΡΙΑ ΠΕ 
Κλάδος Π.Ε. Φαρμακευτικής 
Μία (1) θέση 

Κλάδος ΠΕ Διαιτολογίας 
Μία (1) θέση 

II. ΚΑΤΗΓΟΡΙΑ ΤΕ 

Κλάδος ΤΕ Ιατρικών Εργαστηρίων 
Δύο (2) θέσεις 

Κλάδος ΤΕ Οπτικής (ΟΡΘΟΠΤΙΣΤΩΝ) 

Μία (1) θέση 

III. ΚΑΤΗΓΟΡΙΑ ΔΕ 

Κλάδος ΔΕ Χειριστών Ιατρικών συσκευών (Χειριστών 
- Εμφανιστών) 

Δύο (2) θέσεις 

Κλάδος ΔΕ Βοηθών Φαρμακείου 
Μία (1) θέση 
Κλάδος ΔΕ Μαγείρων 
Μία (1) θέση 

3. ΘΕΣΕΙΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 

Η Νοσηλευτική Υπηρεσία στελεχώνεται από προσωπικό 
των παρακάτω ανά κατηγορία κλάδων, σε καθένα από 
τους οποίους οι αντίστοιχες θέσεις ορίζονται ως εξής: 

I. ΚΑΤΗΓΟΡΙΑ ΓΙΕ 
ΚΛΑΔΟΣ ΠΕ ΝΟΣΗΛΕΥΤΙΚΗΣ 
Έξι (6) θέσεις 

II. ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΝΟΣΗΛΕΥΤΙΚΗΣ 
Είκοσι τρεις (23) θέσεις 

III. ΚΑΤΗΓΟΡΙΑ ΔΕ 
ΚΛΑΔΟΣ ΔΕ ΝΟΣΗΛΕΥΤΙΚΗΣ 
Είκοσι επτά (27) θέσεις 

IV. ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩ¬ 
ΠΙΚΟΥ 

Είκοσι θέσεις (20) 

Ο κλάδος αυτός περιλαμβάνει τις ειδικότητες: Βοηθών 
Θαλάμου, Μεταφορέων Ασθενών, και άλλες συναφείς 
ειδικότητες. 

Η κατανομή των θέσεων στις παραπάνω ειδικότη¬ 
τες γίνεται κάθε φορά με την απόφαση προκήρυξης 
αυτών. 

4. ΣΤΕΛΕΧΩΣΗ ΤΗΣ ΔΙΟΙΚΗΤΙΚΗΣ - ΟΙΚΟΝΟΜΙΚΗΣ 
ΥΠΗΡΕΣΙΑΣ, ΤΟΥ ΑΥΤΟΤΕΛΟΥΣ ΤΜΗΜΑΤΟΣ ΟΡΓΑΝΩ¬ 
ΣΗΣ ΚΑΙ ΠΛΗΡΟΦΟΡΙΚΗΣ ΚΑΙ ΤΟΥ ΕΙΔΙΚΟΥ ΓΡΑΦΕΙΟΥ 
ΥΠΟΔΟΧΗΣ ΑΣΘΕΝΩΝ 

Η Διοικητική - Οικονομική Υπηρεσία, το αυτοτελές Τμή¬ 
μα Οργάνωσης και Πληροφορικής και το ειδικό Γ ραφείο 
Υποδοχής ασθενών, στελεχώνεται από προσωπικό των 
παρακάτω ανά κατηγορία κλάδων, σε καθένα από τους 
οποίους οι αντίστοιχες θέσεις ορίζονται ως εξής: 

I. ΚΑΤΗΓΟΡΙΑ ΠΕ 
ΚΛΑΔΟΣ ΠΕ ΠΛΗΡΟΦΟΡΙΚΗΣ 
Μία (1) θέση 


ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ (ΔΙΟΙΚΗ¬ 
ΤΙΚΟΥ -ΛΟΓΙΣΤΙΚΟΥ) 

Πέντε (5) θέσεις 

ΚΛΑΔΟΣ ΠΕ ΔΙΟΙΚΗΤΙΚΟΥ- ΟΙΚΟΝΟΜΙΚΟΥ (ΔΙΟΙΚΗΤΙ¬ 
ΚΟΥ -ΛΟΓΙΣΤΙΚΟΥ): 

Μία (1) θέση συνιστώμενη προσωρινή. Η εν λόγω θέση 
καταργείται αυτοδίκαια με την καθ’ οιονδήποτε τρό¬ 
πο αποχώρηση από την υπηρεσία του υπαλλήλου που 
υπηρετεί σε αυτή. 

II. ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΛΟΓΙΣΤΙΚΗΣ 
Μία (1) θέση 

ΚΛΑΔΟΣ ΤΕ ΒΙΒΛΙΟΘΗΚΟΝΟΜΙΑΣ 
Μία (1) θέση 

III. ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ ΛΟΓΙΣΤΙΚΟΣ 

Δέκα επτά (17) θέσεις 

ΚΛΑΔΟΣ ΔΕ ΔΙΟΙΚΗΤΙΚΟΣ ΛΟΓΙΣΤΙΚΟΣ: 

Οκτώ (8) θέσεις συνιστώμενες προσωρινές. Οι εν λόγω 
θέσεις καταργούνται αυτοδίκαια με την καθ’ οιονδήποτε 
τρόπο αποχώρηση από την υπηρεσία των υπαλλήλων 
που υπηρετούν σε αυτές. 

ΚΛΑΔΟΣ ΔΕ ΠΡΟΣΩΠΙΚΟΥ Η/Υ 
Δύο (2) θέσεις. 

ΚΛΑΔΟΣ ΔΕ ΤΗΛΕΦΩΝΗΤΩΝ 
Δύο (2) θέσεις 

ΚΛΑΔΟΣ ΔΕ ΤΗΛΕΦΩΝΗΤΩΝ: 

Μία (1) θέση συνιστώμενη προσωρινή. Η εν λόγω θέση 
καταργείται αυτοδίκαια με την καθ’ οιονδήποτε τρό¬ 
πο αποχώρηση από την υπηρεσία του υπαλλήλου που 
υπηρετεί σε αυτή. 

ΚΛΑΔΟΣ ΔΕ ΔΑΚΤΥΛΟΓΡΑΦΩΝ - ΣΤΕΝΟΓΡΑΦΩΝ (ΔΑ¬ 
ΚΤΥΛΟΓΡΑΦΩΝ) 

Μία (1) θέση 

IV. ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Πέντε (5) θέσεις 

Ο κλάδος αυτός περιλαμβάνει τις ειδικότητες: Κλητή¬ 
ρων, Θυρωρών, και άλλες συναφείς ειδικότητες. 

Η κατανομή των θέσεων στις ειδικότητες γίνεται κάθε 
φορά με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Εννέα (9) θέσεις 

Ο κλάδος αυτός περιλαμβάνει τις ειδικότητες: Κα- 
θαριστών - τριών, Πλυντών -ντριών - Πρεσσαδόρων - 
Σιδερωτών -τριών. 

Η κατανομή των θέσεων στις ειδικότητες γίνεται κάθε 
φορά με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ: 

Δύο (2) θέσεις συνιστώμενες προσωρινές. Οι εν λόγω 
θέσεις καταργούνται αυτοδίκαια με την καθ’ οιονδήποτε 
τρόπο αποχώρηση από την υπηρεσία των υπαλλήλων 
που υπηρετούν σε αυτές. 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 
Οκτώ (8) θέσεις 

Ο κλάδος αυτός περιλαμβάνει τις ειδικότητες: Βοηθών 
Μαγείρων, Τραπεζοκόμων και Λαντζέρηδων. 

Η κατανομή των θέσεων στις ειδικότητες γίνεται κάθε 
φορά με την απόφαση προκήρυξης αυτών. 

ΚΛΑΔΟΣ ΥΕ ΦΥΛΑΚΩΝ - ΝΥΧΤΟΦΥΛΑΚΩΝ 
Μία (1) θέση 
ΚΛΑΔΟΣ ΥΕ ΕΡΓΑΤΩΝ 
Μία (1) θέση 

5. ΣΤΕΛΕΧΩΣΗ ΤΗΣ ΤΕΧΝΙΚΗΣ - ΞΕΝΟΔΟΧΕΙΑΚΗΣ 
ΥΠΗΡΕΣΙΑΣ 

Η Τεχνική - Ξενοδοχειακή Υπηρεσία στελεχώνεται από 
προσωπικό των παρακάτω ανά κατηγορία κλάδων σε 
καθένα από τους οποίους οι αντίστοιχες θέσεις ορί¬ 
ζονται ως εξής: 

I. ΚΑΤΗΓΟΡΙΑ ΠΕ 
ΚΛΑΔΟΣ ΓΙΕ ΜΗΧΑΝΙΚΩΝ 
Μία (1) θέση 

Ο κλάδος αυτός περιλαμβάνει τις ειδικότητες: Ηλε¬ 
κτρολόγων - Μηχανικών, Μηχανολόγων - Μηχανικών. Η 
κατανομή της θέσης στην ειδικότητα γίνεται κάθε φορά 
με την απόφαση προκήρυξης αυτής. 

II. ΚΑΤΗΓΟΡΙΑ ΤΕ 
ΚΛΑΔΟΣ ΤΕ ΜΗΧΑΝΙΚΩΝ 
Μία (1) θέση 

Ο κλάδος περιλαμβάνει τις ειδικότητες: Ηλεκτρονικών 
τεχνιτών, Υπομηχανικών, Σχεδιαστών, Τεχνολόγων Μη¬ 
χανολόγων και άλλες συναφείς ειδικότητες. Η κατανομή 
της θέσης στην ειδικότητα γίνεται κάθε φορά με την 
απόφαση προκήρυξης αυτής. 

III. ΚΑΤΗΓΟΡΙΑ ΔΕ 
ΚΛΑΔΟΣ ΔΕ ΤΕΧΝΙΚΟΣ 
Πέντε (5) θέσεις 

Ο κλάδος περιλαμβάνει τις ειδικότητες: Ηλεκροτε- 
χνιτών- εργοδηγών, Υδραυλικών, Απολυμαντών- Κλι- 
βανιστών, Κοπτριών - Ραπτριών - Γαζωτριών και άλλες 
συναφείς ειδικότητες. 

Η κατανομή των θέσεων στις ειδικότητες γίνεται κάθε 
φορά με την απόφαση προκήρυξης αυτών. 

ΚΛΑΔΟΣ ΔΕ ΤΕΧΝΙΚΟΣ: 

Δύο (2) θέσεις συνιστώμενες προσωρινές. Οι εν λόγω 
θέσεις καταργούνται αυτοδίκαια με την καθ’ οιονδήποτε 
τρόπο αποχώρηση από την υπηρεσία των υπαλλήλων 
που υπηρετούν σε αυτές. 

ΚΛΑΔΟΣ ΔΕ ΟΔΗΓΩΝ 
Μία (1) θέση 

6. ΠΡΟΣΩΠΙΚΟ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 
Μία (1) θέση Δικηγόρου 

Άρθρο 17 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού του προσωπικού του Νοσοκο¬ 
μείου ορίζονται στις διατάξεις του π.δ/τος 50/2001 «Καθο¬ 
ρισμός προσόντων διορισμού σε θέσεις φορέων του Δη¬ 
μόσιου Τομέα» (ΦΕΚ 39/Α'), όπως αυτό ισχύει κάθε φορά. 
Για τη θέση του Δικηγόρου με έμμισθη εντολή απαιτείται 
επιπλέον των τυπικών προσόντων και άδεια άσκησης του 
δικηγορικού επαγγέλματος στον Αρειο Πάγο. 

Άρθρο 18 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

1. Στην Ιατρική Υπηρεσία προΐσταται ιατρός Διευ¬ 
θυντής σύμφωνα με τις διατάξεις του άρθρου 7 του 
ν. 2889/2001 όπως αυτό ισχύει κάθε φορά. 

Στο τμήμα Διατροφής - Διαιτολογίας, υπάλληλος του 
κλάδου ΠΕ Διαιτολόγων. 

Στο Τμήμα Παράίατρικού Προσωπικού υπάλληλος των 
κλάδων ΤΕ Ιατρικών Εργαστηρίων ή ΤΕ Οπτικής και 
εν δεν υπάρχει υπάλληλος του κλάδου ΔΕ Χειριστών 
Ιατρικών Συσκευών. 


2. Στη Νοσηλευτική Υπηρεσία προίστανταί: 

Στην Δ/νση και στα τμήματα υπάλληλοι των κλάδων 
Π Ε ή ΤΕ Νοσηλευτικής. 

3. Στη Διοικητική - Οικονομική Υπηρεσία προίστανταί: 

Στη Δ/νση, υπάλληλος του κλάδου ΠΕ Διοικητικού 

- Οικονομικού ή του κλάδου ΤΕ Λογιστικής. 

Σε κάθε ένα από τα τμήματα Διαχείρισης Ανθρώπινου 
Δυναμικού, Γραμματείας και Οικονομικού υπάλληλοι του 
κλάδου ΠΕ Διοικητικού - Οικονομικού ή του κλάδου ΤΕ 
Λογιστικής, και εάν δεν υπάρχουν υπάλληλοι του κλά¬ 
δου ΔΕ Διοικητικού - Λογιστικού. 

Σε κάθε ένα από τα αυτοτελή Γ ραφεία, Κίνησης Ασθε¬ 
νών, Γ ραμματείας Εξωτερικών Ιατρείων και Επειγόντων 
Περιστατικών, Επιστασίας και Ιματισμού, υπάλληλοι του 
κλάδου ΠΕ Διοικητικού - Οικονομικού ή του κλάδου ΤΕ 
Λογιστικής και εάν δεν υπάρχουν υπάλληλοι του κλάδου 
ΔΕ Διοικητικού - Λογιστικού. 

4. Στην Τεχνική - Ξενοδοχειακή Υπηρεσία προίστανταί: 

Στην Δ/νση υπάλληλος του κλάδου ΠΕ ΜΗΧΑΝΙΚΩΝ 

ή του κλάδου ΤΕ ΜΗΧΑΝΙΚΩΝ 

Σε κάθε ένα από τα τμήματα Τεχνικού και Βιοϊατρικής 
Τεχνολογίας, υπάλληλοι του κλάδου ΠΕ ΜΗΧΑΝΙΚΩΝ 
ή του κλάδου ΤΕ ΜΗΧΑΝΙΚΩΝ και εάν δεν υπάρχουν 
υπάλληλοι του κλάδου ΔΕ Τεχνικός. 

5. Στο αυτοτελές Τμήμα Οργάνωσης και Πληροφορι¬ 
κής προΐσταται: υπάλληλος του κλάδου ΠΕ Πληροφο¬ 
ρικής ή του κλάδου ΤΕ Λογιστικής και εάν δεν υπάρχει 
υπάλληλος του κλάδου ΔΕ Προσωπικού Η/Υ. 

6. Στο ειδικό Γ ραφείο Υποδοχής Ασθενών, προΐσταται 
υπάλληλος του κλάδου ΠΕ Διοικητικού - Οικονομικού ή 
του κλάδου ΤΕ Λογιστικής και εάν δεν υπάρχει υπάλ¬ 
ληλος του κλάδου ΔΕ Διοικητικού - Λογιστικού. 

Γ ια την επιλογή των ανωτέρω Προϊσταμένων ισχύουν οι 
διατάξεις του ν. 2683/1999, όπως αυτός ισχύει κάθε φορά. 

Αρθρο 19 
ΕΣΟΔΑ 

Τα έσοδα του Νοσοκομείου είναι: 

1. Οι επιχορηγήσεις από τον κρατικό προϋπολογισμό 
και το πρόγραμμα δημοσίων επενδύσεων. 

2. Οι εισπράξεις από νοσήλια, εξέταστρα και λοιπές 
αμοιβές για παροχή υπηρεσιών. 

3. Οι πρόσοδοι από την ίδια αυτού περιουσία. 

4. Τα έσοδα από δωρεές, κληροδοτήματα, εκποιήσεις 
περιουσιακών στοιχείων. 

5. Κάθε άλλο έσοδο που προκύπτει από τη δραστη¬ 
ριότητα του. 

Άρθρο 20 

Με την απόφαση αυτή οι υπ’ αριθμ. Α3β/οικ.4787/1987 
(ΦΕΚ 171/Β71987), Α3α/ 3280/1991 (ΦΕΚ 584/Β71991), και 
Υ4α/οικ. 4422/2001 (ΦΕΚ 299/Β72001 κοινές υπουργικές 
αποφάσεις, καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2006 

